MS «Goðafoss»

MS Goðafoss er et containerskip som ble bygd i 1995-96 ved Orskov Christensens Staalskibsværft AS og som tilhører det islandske rederiet Eimskip.MarineTraffic.com Skipsdetaljer for «Goðafoss» , Besøkt 17. oktober 2012 (engelsk). Skipet har en lengde på 165,6 meter, en maksbredde på 28,6 meter og en bruttotonnasje på 14 664.Eimskips flåteliste: Goðafoss . Besøkt 17. oktober 2012 (engelsk).

På vei fra Fredrikstad til Helsingborg den 17. februar 2011 grunnstøtte «Goðafoss» klokken 20.00 på Kvernskjær, i sørenden av sundet Løperen i Hvaler, i skipsleden mellom Fredrikstad og Skagerrak.Kystverket.no - Artikkel 02.10.2011 (Johan Marius Ly): Godafoss . Besøkt 17. oktober 2012. Skipet hadde om lag 800 tonn tungolje ombord og det var lekkasje fra to av tankene midtskips. I containerlasten var det 12 tonn sprengstoff og 60 kilo tennere. Fagekspertise fra Direktoratet for samfunnssikkerhet og beredskap (DSB) bisto med å ta hånd om dette.Artikkel på  dsb.no, publisert 18.02.2011,  DSB bistår... . Besøkt 17. oktober 2012.

Rundt klokken 07.00 den 23. februar ble «Goðafoss» trukket av grunn og den 29. februar ble det slept til Odense i Danmark for reparasjon.

Statens havarikommisjon for transport mente i en rapport at skipet var feillastet og at det var dårlig kommunikasjon mellom brobesetningen og losen. I tillegg forlot losen broen da fartøyet fortsatt var i Løperen.Ytre Hvaler nasjonalpark: Statens havarikommisjon om Goðafoss-ulykken . Besøkt 17. oktober 2012.
Redningsaksjonen og oppryddningsarbeidet etter forliset kostet Kystverket 85 millioner kroner.Aftenpostens nettavis, artikkel 19.08.2012 (Sveinung Berg Bentzrød): Krav mot rederiet Eimskip. Besøkt 17. oktober 2012.

Skipet er oppkalt etter fossen Goðafoss på Island. Tidligere navn er «Kirsten Sif» (1995), «TRSL Concord» (1997) og «Maersk Quito» (2000).

 Referanser 

Eksterne lenker


 Hjemmesiden til Eimskip
 Kystverket: Oversikt over miljøundersøkelser etter «Goðafoss»-havariet
 Redningsselskapets rapport fra grunnstøtningen 
 Havforskningsinstituttet: Sjømat ikke forurenset etter «Goðafoss» 
 Norges Jeger- og Fiskerforbund: Frykter 2000 fugl døde etter «Goðafoss»

Kategori:Skip fra 1995
Kategori:Norske sjøulykker
Kategori:Hendelser i 2011
Kategori:Islandsk sjøfart
Kategori:Skip bygget i Danmark
Kategori:Artikler i sjøfart-prosjektet